NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2018-10-22):
Vážené pani poslankyne, vážení páni poslanci, teraz máte možnosť prihlásiť sa k tomuto bodu do rozpravy ústne. Končím možnosť prihlásiť sa do rozpravy, neprihlásil sa nikto. Vyhlasujem rozpravu k tomuto bodu za skončenú. Formálne sa pýtam pani navrhovateľky, či je niečo, čo ešte chce dodať k tomuto bodu. Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Teraz nasleduje druhé čítanie o návrhu skupiny poslancov na vydanie zákona, ktorým sa dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 1108. Spoločná správa výborov má tlač 1108a. Dávam slovo poslancovi Radovanovi Balážovi, aby za skupinu poslancov návrh zákona odôvodnil. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony , tlač 1108.)
Figeľ, Ján, podpredseda NR SR (2013-12-04):
Pani spravodajkyňa, chcete sa vyjadriť? Nie je tomu tak. Ďakujem pekne. Prerušujem rokovanie o tomto bode programu. Končíme dnešný rokovací deň. Budeme pokračovať zajtra podľa schváleného programu. Pekný večer všetkým. Dovidenia. Vďaka. (Prerušenie rokovania o 19.05 hodine.)
Jakab, Július, poslanec NR SR (2024-09-26):
Ďakujem, Igor, povedal si úplnú pravdu. Tak ako sme prišli v roku 2020, v kase bolo 1,5 mld. eur, ktoré stačili na dva týždne fungovania krajiny, napriek tomu naša vláda dokázala z toho vykúzliť nemožné a po našom vládnutí sme im tam nechali šesťnásobne viac peňazí, ako sme po nich zdedili. Na covid a energetickú krízu sme ľuďom doručili 17,9 mld. eur, aby nepocítili nárast cien energií, aby nepocítili stratu zamestnania. Na prorodinnú politiku 200 eur na dieťa išlo 1,17 mld. eur. Oproti vládam SMER-u a HLAS-u sme dali dôchodcom navyše 1,1 mld. eur len v roku 2023. Ďalšie miliardy boli od roku 2020. Učiteľom, zdravotníkom a štátnym zamestnancom, ktorým vy teraz idete brať platy, idete im brať platy, tak my sme ich historicky navýšili. Učiteľom 26,9 %, zdravotníkom a štátnym zamestnancom o 21,2 %. Historicky sme navýšili platy lekárom, kedy v porovnaní s priemernou mzdou zarábajú viac ako lekári v Českej republike. Zastropovali sme ceny energií. Ceny elektriny si ty zabezpečil až do roku 2027. A ten plyn, čo teraz idete zdražiť o 30 %, tak my sme zabezpečili, aby keď cena plynu bola x-násobne väčšia, sa to tých ľudí až tak nedotklo. A presne ako si hovoril, hospodárili sme lepšie ako priemer krajín Európskej únie, ako priemer krajiny eurozóny, konkrétne o 0,7 % HDP ročne lepšie ako priemer týchto krajín. A len deväť krajín Európy bolo schopných splniť maastrichtské kritériá, my sme boli medzi nimi. A medzi rokmi ´21 – ´22 sme dokázali konsolidovať verejné financie o 3 %. To sú fakty, prosím vás, to sú fakty a dáta, ktoré sa nedajú uprieť. (Potlesk.)
Madej, Róbert, poslanec NR SR (2012-12-18):
Ďakujem pekne. Vážená pani predsedajúca, vážený pán minister, panie poslankyne, páni poslanci, dovoľte mi, aby som vás informoval o výsledku prerokovania Správy o základných otázkach justície, ktorá je uvedená ako tlač 327 v Ústavnoprávnom výbore Národnej rady Slovenskej republiky. Predseda Národnej rady Slovenskej republiky svojím rozhodnutím z 11. decembra 2012 č. 316 pridelil Správu o základných otázkach justície Ústavnoprávnemu výboru Národnej rady Slovenskej republiky s tým, že uvedený výbor podá Národnej rade správu o výsledku prerokovania uvedeného materiálu. Schôdza ústavnoprávneho výboru bola zvolaná na 18. decembra 2012. Ústavnoprávny výbor správu prerokoval a uznesením č. 157 odporúča Správu o základných otázkach justície vziať na vedomie. Vážená pani predsedajúca, prosím, aby ste otvorili rozpravu k predmetnej správe. Ďakujem pekne.
Zmajkovičová, Renáta, podpredsedníčka NR SR (2013-05-21):
Poslanec Kvasnička.
Danko, Andrej, predseda NR SR (2017-05-12):
Vážené poslankyne, vážení poslanci, dovoľte mi, aby som vás informoval o výsledku poslaneckého grémia, ktorého jediným cieľom alebo jediným bodom programu bol konsenzus v oblasti spracovania listových zásielok, ktoré sa nám začali hromadiť v podateľni. Prejednanie techník spracovania listových zásielok, následnej distribúcie, upozornenie na problémy, ktoré hrozia z nespracovaných listových zásielok. Výzva poslancom, ktorí neposkytujú súčinnosť. A k spokojnosti môžem konštatovať, že rozhodnutie kancelára o novom spôsobe spracovania listových zásielok bolo bez výhrad zobraté na vedomie. Poslanecký klub SaS a poslanecký klub OĽANO v písomnej podobe do utorka začatia rokovania Národnej rady poskytne svoje stanovisko, resp. možné pripomienky k tomu rozhodnutiu alebo postupu, akým Národná rada chce do budúcna spracovať zásielky. Je dôležité najmä ubezpečiť o podpore a nespochybňovať profesionalitu zamestnancov v podateľni, pretože naozaj je veľmi dôležité, aby Národná rada nebola narúšaná v chode a pri svojej činnosti. Informoval som súčasne o hackerských útokoch a ohrozeniach Národnej rady, informoval som o opatreniach, o dištancovaní sa od takých procesov, postupov a som veľmi rád, že môžem konštatovať, že sme našli pochopenie a že v Národnej rade je dnes kľud a že riešime problémy s chladnou hlavou. Dovoľte mi teda, aby som odovzdal slovo predsedajúcemu na ďalšiu hodinu pánovi Bélovi Bugárovi. A keďže už asi ja sa nedostanem k rokovaniu dnes, poprajem vám aj príjemný víkend. Súčasne pozdravujem študentov na balkóne. (Potlesk.)
M. Rehák, poslanec: (2004-12-10):
Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor k návrhu rozpočtu nákladov na činnosť Fondu národného majetku Slovenskej republiky na rok 2005 podáva Národnej rade Slovenskej republiky v súlade s príslušným ustanovením zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky. Predseda Národnej rady Slovenskej republiky rozhodnutím č. 925 z 18. októbra 2004 pridelil  návrh na prerokovanie s termínom do 19. novembra 2004 Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodárstvo, privatizáciu a podnikanie. Ako gestorský výbor určil Výbor Národnej rady Slovenskej republiky pre hospodárstvo, privatizáciu a podnikanie na vypracovanie spoločnej správy o výsledku prerokovania návrhu vo výboroch a predloženie návrhu uznesenia Národnej rady Slovenskej republiky v lehote do 24. novembra 2004. Iné výbory Národnej rady Slovenskej republiky návrh neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v rozhodnutí predsedu Národnej rady Slovenskej republiky, svoje stanoviská. Výbory, ktorým bola pridelená parlamentná tlač na prerokovania, zaujali nasledovné stanoviská. Výbor Národnej rady Slovenskej republiky pre financie, rozpočet a menu prerokoval návrh 18. novembra 2004 a neschválil predložený návrh uznesenia, nakoľko za predložený návrh nehlasovala nadpolovičná väčšina prítomných poslancov. Výbor Národnej rady Slovenskej republiky pre hospodárstvo, privatizáciu a podnikanie prerokoval návrh 19. novembra 2004 a uznesením č. 459 odporučil Národnej rade Slovenskej republiky návrh schváliť. Gestorský výbor po prehodnotení stanovísk výborov Národnej rady Slovenskej republiky, ktorým bola parlamentná tlač pridelená, v súlade s § 79 ods. 4 písm. f) rokovacieho poriadku, odporúča Národnej rade Slovenskej republiky návrh rozpočtu nákladov na činnosť Fondu národného majetku na rok 2005 schváliť a prijať uznesenie, ktoré je v prílohe tejto správy. Spoločná správa výborov Národnej rady Slovenskej republiky o prerokovaní návrhu rozpočtu nákladov na činnosť Fondu národného majetku Slovenskej republiky na rok 2005 bola schválená uznesením č. 483 z 29. novembra 2004. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. Pán predseda, to je z mojej strany všetko, otvorte rozpravu k predloženému materiálu.
Paška, Pavol, predseda NR SR (2012-06-20):
Pán poslanec Brocka, do rozpravy, nech sa páči.
Burian, Jozef, poslanec NR SR (2017-03-22):
Ďakujem. Vážený pán predsedajúci, vážený pán predseda, vážené kolegyne, kolegovia, v rozprave k uvedenému návrhu zákona vystúpili traja poslanci a pani Jurinová podala jeden pozmeňujúci návrh. Keďže v spoločnej správe nie sú žiadne pozmeňujúce a doplňujúce návrhy, pristúpime k hlasovaniu o pozmeňujúcom návrhu pani poslankyne Jurinovej. Poprosím, dajte hlasovať o pozmeňujúcom návrhu pani Jurinovej ako o celku.
Bugár, Béla, podpredseda NR SR (2019-05-15):
Nech sa páči, prezentujme sa a hlasujme. (Hlasovanie.) Prítomných 125, za 35, proti 9, zdržalo sa 81 poslancov. Návrh nebol schválený. A teraz ešte prosím pani poslankyňu Nehézovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z.o sociálnom poistení, tlač 1470. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1470.)
Lebocký, Tibor, poslanec NR SR (2015-12-11):
Najviac ma mrzí to, že teda podpis, okrem iných tam boli podpisy aj predstaviteľov strany MOST – HÍD, ja sa pohybujem veľmi často na južnom Slovensku a rozprávam sa teda s voličmi v ich materinskom jazyku, a keď niekomu táto schôdza uškodí, tak to určite nebude SMER – SD, ale bude to minimálne teda MOST – HÍD a, samozrejme, OĽaNO. Ďakujem za pozornosť.
Blanár, Juraj, podpredseda NR SR (2023-02-07):
Pán poslanec Šefčík s faktickou.
Tkáčová, Jarmila, poslankyňa NR SR (2010-10-20):
Ďakujem za slovo, pán predsedajúci. Ja patrím k tým poslancom, ktorí zásadne podporujú túto novelu. A podporujem aj pána poslanca Kaníka. Ako človek, ktorý má v rodine zamestnávateľa, musím oceniť, že tie reformy, ktoré priniesol pán exminister Kaník, veľmi prospeli tvorbe pracovných miest aj transparentnosti pracovnoprávnych procesov. Ale keďže stále sa tu hráme na pravé a ľavé videnie, tak mi dovoľte, aby som vám povedala, čo si o pracovnom práve myslia teoretici, Barancová, Schronk, ktorí napísali učebnicu pre študentov práva, volá sa Pracovné právo. A v nej konštatujú, že ten pomer vyváženosti medzi zamestnávateľom a zamestnancom sa v rámci Európskej únie preklopil tak výrazne v prospech zamestnanca, že je to na úkor tvorby pracovných miest a konkurencieschopnosti európskych ekonomík. Pán Ondruš, vy ste hovorili tu o nejakých štandardoch, nadštandardoch. Jediný štandard, ktorý rozdeľuje poctivých a nepoctivých zamestnávateľov, je Zákonník práce. Tu môžeme povedať, že kto zamestnáva načierno alebo nedáva minimálnu mzdu podľa platných predpisov, ten je nepoctivý podnikateľ. Každý podnikateľ, ktorý poskytuje nadštandard, práve je vo výhode v konkurencii na trhu pracovných síl. A zavádzať tu akési rovnostárstvo medzi východom a západom, medzi regiónmi, v ktorých sú zásadné rozdiely v životnej úrovni, je pre mňa úplne neprijateľné, pretože smeruje to proti najslabším firmám a proti pracovníkom, ktorí majú najnižšie mzdy.
Šuca, Peter, poslanec NR SR (2018-05-15):
Pán predseda, keďže sme odhlasovali body zo spoločnej správy, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Beblavý, Miroslav, poslanec NR SR (2010-12-01):
Ďakujem veľmi pekne. Ja budem veľmi stručný. Asi poteším kolegov poslancov, my sme chceli s pani kolegyňou Žitňanskou predniesť pozmeňovací návrh, aby sa dal používať pri poskytovaní zdravotnej starostlivosti ako spôsob identifikácie Európsky preukaz zdravotného poistenia, ale pán minister upozornil kolegyňu, že ten technický návrh, aby sme to riešenie, nie je dotiahnutý, a že sa to musí, že to on urobí, ale že to urobí technicky správne. Takže tým pádom nenavrhujem nič a ďakujem veľmi pekne za ústretovosť.
Grendel, Gábor, podpredseda NR SR (2020-07-15):
Pán poslanec Šefčík, s faktickou.
Čaučík, Marián, poslanec NR SR (2024-01-09):
A, už mám, ďakujem pekne. Ďakujem za slovo. Pán kolega Mikulec, povedali ste, že tresty by mali byť primerané a odradzujúce. Som presvedčený, že ak sú vážne pochybnosti, že táto novela prináša tresty, ktoré nie sú takýmito primeranými, a takými, ktoré odradia potenciálnych páchateľov, potom taký zákon by sa nemal prijímať a už vôbec nie v skrátenom legislatívnom konaní. Chýba tu odborná a verejná diskusia a my by sme ju v parlamente nemali suplovať. O tom boli viaceré príspevky predrečníkov a jasne a fundovane ste to prezentovali aj vy. Z predloženého vládneho návrhu zákona, ktorým sa dopĺňa Trestný zákon, je zrejmé, že navrhovanými zmenami sa dosiahne nasledovné: podstatné zníženie trestných sadzieb pri majetkových trestných činoch, hospodárskych trestných činoch a trestných činoch korupcie, ďalej prednosť trestu domáceho väzenia pred trestom odňatia slobody a tiež úprava podmienok premlčania trestného stíhania v prospech páchateľov skrátením lehôt premlčania a podstatným sťažením prerušenia plynutia premlčacej doby. Zaujalo ma vo vašom príspevku aj to, čo ste povedali, že väčšina štátov má špecializované prokuratúry a nie sme v tom ojedinelí na Slovensku. Mali by sme o tomto viac komunikovať aj na verejnosti a v mediálnych výstupoch, lebo často sa opakujúci argument z koalície je, že s Bulharskom sme azda jediní v Európskej únii, ktorí majú špecializovanú prokuratúru. Takže myslím si, že toto je príležitosť o tom viac hovoriť na verejnosti, v našich mediálnych výstupoch a tiež počas štvrtkových protestov, na ktorých sa zúčastníme. Ďakujem.
Nehézová, Jana, poslankyňa NR SR (2018-05-25):
Ďakujem za slovo. Ďakujem mojim kolegom za to, že prišli s rozhodnutím obmedziť imunitu súčasného prezidenta Slovenskej republiky. Pretože ak zákony majú platiť pre všetkých občanov rovnako, musia platiť aj pre hlavu štátu. A keďže všetci vieme, že to tak nie je, tak musíme túto fatálnu dieru zaplátať. Prezident Slovenskej republiky sa musí za svoje chyby a prešľapy zodpovedať tak, ako všetci občania Slovenskej republiky. Prezident musí byť niekto, musí to byť osobnosť, ktorého by sme si mohli vážiť. Terajšieho prezidenta si neváži 90 % Slovenskej republiky. Ďakujem.
J. Laššáková, poslankyňa: (2008-11-05):
Ústavnoprávny výbor Národnej rady Slovenskej republiky ako gestorský výbor nebol pri rokovaní o spoločnej správe uznášaniaschopný. Podľa § 80 ods. 1 zákona Národnej  rady Slovenskej republiky o rokovacom poriadku Národnej rady Slovenskej republiky v znení neskorších predpisov predseda gestorského výboru ma určil za spravodajkyňu. Podľa § 80 ods. 2 citovaného zákona ak gestorský výbor neschválil spoločnú správu alebo stanovisko, podáva spoločný spravodajca len informáciu o výsledkoch rokovania výborov a predkladá návrh na ďalší postup. Národná rada Slovenskej republiky uznesením zo 4. novembra 2008 č. 1126 súhlasila s návrhom vlády na skrátené legislatívne konanie o vládnom návrhu zákona o podávaní cenových návrhov obchodných spoločností a o zmene a doplnení zákona č. 513/1991 Zb.  Obchodný zákonník. Uznesením z 5. novembra 2008 č. 1127 sa Národná rada uzniesla prerokovať návrh zákona v druhom čítaní a prideliť ho na prerokovanie výborom: ústavnoprávnemu výboru a Výboru Národnej rady Slovenskej republiky pre hospodársku politiku. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona tak, ako to vyplýva z § 75 ods. 2 zákona o rokovacom poriadku. Ústavnoprávny výbor Národnej rady Slovenskej republiky vládny návrh zákona o podávaní cenových návrhov obchodných spoločností a o zmene a doplnení zákona č. 513/1991 Zb. prerokoval na 62. schôdzi 5. novembra 2008. Pri hlasovaní o návrhu uznesenia nebol ústavnoprávny výboru uznášaniaschopný. Výbor Národnej rady Slovenskej republiky pre hospodársku politiku o návrhu nerokoval, nakoľko nebol uznášaniaschopný. Podala som vám spravodajskú informáciu. Navrhujem, aby sme o vládnom návrhu zákona rokovali, a preto, prosím, pani predsedajúca, otvorte rozpravu.
Kažimír, Peter, podpredseda vlády a minister financií SR (2015-04-22):
Ďakujem. V podstate korektné reakcie, až na zvyklosti Ľuda Kaníka, ale to sme zvyknutí, Ľudo, to je v pohode. Súhlasím s Ľudom Kaníkom v jednej veci, že sa to musí kontrolovať a bude sa to kontrolovať. A kľudne si tie stoličky, zrejme, môžeme si to o rok vymeniť a budeme kontrolovať, ako sa vymáhajú pohľadávky. To je proste legitímne a je to úplne na mieste. Nikto nebude nútiť nezabezpečených veriteľov z obchodného styku, aby odpredali pohľadávku za túto cenu. To znamená, je to otázka, je to normálne komerčná situácia z pohľadu toho zváženia rizík a potrieb a vyvážená. Vyvážená aj ďalšími zabezpečovacími právami, ak nazveme vlastníctvo akcií, ktoré s tým pôjde, s touto pohľadávkou, istým tipom ako keby zabezpečenia. Pán Kadúc, hovoríte, kde sme boli a kde ste boli vy a ja si nepamätám, že by ste prišli. Máte, ste lawmaker, vy ste proste poslanec Národnej rady a mohli ste proste prísť za posledné tri roky s návrhom zákona v tomto duchu. A nepamätám sa, že by ste s tým prišli. Viete, tá otázka je taká, taká je, kam patrí. Nechajme to tak. Musím vám vysvetliť zrejme mimo dvoch minút. Nezvyšujeme bankový odvod. Nezvyšujeme, pán Kadúc. On je nastavený tak, že sa musí naplniť istá hranica. Ak odsypete z mešca, banky budú musieť doplatiť. Na dnešnej báze to znamená, že o štvrť roka budú musieť platiť tú istú výšku odvodu. Vy si myslíte, že keby ju neplatili o štvrť roka dlhšie, že by znížili poplatky? Neverím tomu, neverím tomu, že by zmenili typ správania. Oni nebudú musieť zmeniť typ správania. Naopak, keby sme zaviedli mimoriadny odvod, môžete sa domnievať to, že by zmenili typ správania. Tento typ operácie je tak nastavený, že banky nemajú dôvod zmeniť typ správania, aby zaťažili hocikoho, klientov, cez poplatky, cez úroky alebo podobne. Budú musieť dlhšie platiť... (Prerušenie vystúpenia časomerom.)
M. Hort, podpredseda NR SR: (2008-10-28):
Otváram rozpravu. Konštatujem, že som do rozpravy nedostal žiadnu písomnú prihlášku, a preto sa pýtam, kto sa chce do rozpravy prihlásiť ústne. Nikto. Uzatváram možnosť prihlásiť sa do rozpravy. Pán minister, v záverečnom slove chcete vystúpiť? Nech sa páči.
Ďuriš Nicholsonová, Lucia, podpredsedníčka NR SR (2018-12-03):
Pán spravodajca? Nie. Prerušujem rokovanie o tomto bode programu. Teraz nasleduje návrh na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl . Návrh má tlač 1187 a správa výborov má tlač 1187a. Návrh uvedie minister obrany Peter Gajdoš. Nech sa páči.
Šimko, Jozef, poslanec NR SR (2020-09-17):
Ďakujem pekne za slovo. Vážený pán minister, vážený pán predsedajúci, snáď by som povedal k tejto otázke tiež zo tri vety. Ak sa vrátim do mesiaca február, keď sa tento zákon prijímal o 13. dôchodkoch, tak boli to politické strany SMER – sociálna demokracia, Ľudová strana Naše Slovensko a SME RODINA, ktoré strany tieto, tento zákon presadili. A teraz na moje veľké počudovanie je to práve minister za stranu SME RODINA, ktorý predkladá tento zákon, aby sme v podstate znížili alebo nezaplatili 280 mil. eur pre našich dôchodcov. Vážení páni, vážený pán minister, vy si vôbec uvedomujete? Je to najzraniteľnejšia skupina ľudí v našej spoločnosti, to sú naši dôchodcovia. Je ich viac ako jeden milión. Včera to povedal pán Fico. Je asi 16-tisíc dôchodcov, ktorí dostávajú mesačne 210 eur. Tým, áno, tým v podstate navrhujete tých plus 300 eur, ale ostatným v podstate 50 až 80, 100 eur. Ja si dovolím povedať, že toto neni, neni správne riešenie. Áno, vy niektorí tu predkladáte taký návrh, ako aj pán minister, že odkiaľ zobrať tie peniaze. Vážení páni, ja som to aj včera povedal, 2,4 mld. sme našli na lietadlá. Pán minister, s tým názorom ste aj vy súhlasili, pretože, áno, neposlali ste to vy, ale poslala to bývalá vláda. Ale 800-, 700-tisíc eur posielame bieloruskej opozícii, potom 300 mil. sme odpustili bankám, tie dve percentá. Peniaze by sa našli, ale, bohužiaľ, pre našich dôchodcov nie. Takže, prosím, uvážte, keď ste hlásali, že opozičné hnutie SME RODINA vyzýva všetky strany na podporu zákona o 13. dôchodku, prosím, stiahnite tento zákon, vážený pán minister. Ja vás na to vyzývam. Ďakujem pekne.
Paška, Pavol, predseda NR SR (2014-09-17):
Pekné predpoludnie. Vážené pani poslankyne, vážení páni poslanci, budeme hlasovať o prerokovanom bode programu 37. schôdze. Poprosím pána poslanca Kamenického, aby uviedol v prvom čítaní hlasovanie o vládnom návrhu zákona č. 595 o dani z príjmov. (Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1123.)
Šeliga, Juraj, podpredseda NR SR (2020-07-09):
Poprosím vás, aby ste mi to dali písomne, lebo si budú teraz rozporovať tie procedurálne návrhy. (Ruch v sále.) Pán poslanec Kuffa, ešte k vášmu procedurálnemu návrhu. Upozornil ma pán doktor, že ak chcete dať preč z programu schôdze tento bod, tak potrebujete súhlas troch poslaneckých klubov, že to nemôže byť klasickým procedurálnym návrhom, pretože ide o zmenu programu rokovania Národnej rady, ktorá bola už schválená. (Ruch v sále a reakcie z pléna.) Dobre. K procedurálnym sa dostaneme, teraz poďme k samotnému hlasovaniu. A budeme pokračovať v prerušenom rokovaní hlasovaním o písomných odpovediach členov vlády Slovenskej republiky na interpelácie poslancov Národnej rady. Je to tlač číslo 98. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 10. júna 2020. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 98.) Prosím, prezentujme sa a hlasujme. (Hlasovanie.) Prítomných 139 poslancov, za 90, proti 8, zdržalo sa 39, nehlasovali 2 poslanci. Konštatujem, že sme navrhované uznesenie schválili. Budeme pokračovať ďalej a dávam slovo poverenému členu, členovi výboru pre sociálne veci poslancovi Petrovi Cmorejovi, aby uviedol hlasovanie o návrhu uznesenia k návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne. Je to tlač 148. Nech sa páči, pán poslanec Cmorej. (Hlasovanie o návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne , tlač 148.)
Kollár, Boris, predseda NR SR (2021-05-03):
Ďakujem. Do rozpravy je prihlásený podľa poradia pán poslanec Blcháč. Nech sa páči, pán poslanec, máte slovo. (Reakcia z pléna.) Dobre. Prerušujem schôdzu. Začíname o 14.00, aby ste nemuseli potom prerušiť. Dobre, áno. (Prerušenie rokovania o 11.58 hodine.) (Pokračovanie rokovania o 14.00 hodine.)
Glváč, Martin, podpredseda NR SR (2017-06-20):
Pán poslanec Fecko.
Laššáková, Jana, podpredsedníčka NR SR (2013-03-13):
Prezentujme sa a hlasujeme. (Hlasovanie.) Prítomných 139 poslancov, za návrh 81, proti 43, zdržalo sa 15 poslancov. Konštatujem, že sme schválili vládny návrh novely zákona č. 575/2001 Z. z. o organizácii činnosti vlády. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon (tlač 355). Teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jaroslavovi Demianovi, aby hlasovanie uviedol. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov , tlač 355.)
Ďuriš Nicholsonová, Lucia, podpredsedníčka NR SR (2018-09-18):
Pán poslanec Dostál.
Laurenčík, Milan, podpredseda NR SR (2021-06-17):
Ďalšiu faktickú poznámku má pripravenú pán poslanec Peter Osuský.
Laššáková, Jana, podpredsedníčka NR SR (2013-05-23):
Tak pekne sme to natiahli, prajem vám krásny večer, dobrú noc a uvidíme sa zajtra ráno o 9.00 hodine, začne pán poslanec Hlina. Tak vás poprosím o účasť. Ďakujem. (Prerušenie rokovania o 19.00 hodine.)
Dostál, Ondrej, poslanec NR SR (2022-10-05):
Ďakujem za reakcie a pokúsim sa na niektoré reagovať. Pán poslanec Gyimesi tvrdil, že tento návrh zákona je na ochranu štátnosti. Rozhodne nie. Dúhové vlajky neohrozujú slovenskú štátnosť, ani LGBTI komunita neohrozuje slovenskú štátnosť. A to, že povedal, že súhlasí, že by nemala byť na štátnych budovách vlajka akejkoľvek ideológie, ktorá popiera ľudské práva, no tak je zvláštne, že tu nemáme návrh zákona, ktorý by zakazoval vyvesovanie vlajok ideológii, ktoré popierajú ľudské práva, a mám tu návrh zákona, ktorý zakazuje dúhové vlajky alebo teda vlajky ideológií, ktoré propagujú údajne nejakú sexuálnu orientáciu. Pán poslanec Potocký, veľká skupina ľudí je taká, že sa jej nepáčia dúhové vlajky, no, to je život v demokratickej a slobodnej spoločnosti, že sa deje mnoho vecí, ktoré sa nám nemusia páčiť, ale mali by sme ich tolerovať pokiaľ nepresiahnu nejakú, nejakú mieru. Vyvesovanie dúhových vlajok určite žiadnu mieru nepresiahne. Pán poslanec Schlosár, sa ma tu pýta, že či nie som homosexuál, no tak môžem spraviť pri tejto príležitosti ´coming out´ zoči voči fašistom, ako je pán poslanec Schlosár a jemu podobní, sa cítim byť pevnou súčasťou LGBTI komunity. Pán poslanec Kuffa, hovoril, že ukrajinský parlament ratifikoval Istanbulský dohovor, však dobre. To treba oceniť, to súhlasím. A pán poslanec Mičovský, ocenil pána ministra Káčera, tak ja len dopoviem, že síce som opozičný poslanec, ale považujem ho za svojho ministra ako občan tejto krajiny, a tiež som s jeho pôsobením doterajším a názormi spokojný.
Beblavý, Miroslav, poslanec NR SR (2016-03-23):
Páni kolegovia, niektorí ste tu dlhšie, niektorí ste tu kratšie a možno nie je náhodou, že najväčšiu aroganciu prejavujú tí, čo sú tu najdlhšie. Ono to asi s tým parlamentom, bohužiaľ, tak chodí, ale ja verím, že možno aj tí, čo sú tu kratšie a najkratšie, a tí, čo sú tu kvôli niečomu inému než len kvôli konzumácii moci, vedia, prečo je dôležité nezopakovať noc z 3. na 4. novembra roku 1994. A s touto prosbou sa na vás chcem obrátiť a poďakovať vám za podporu. Dovidenia. (Potlesk.)
Zemanová, Anna, poslankyňa NR SR (2023-06-16):
Ďakujem pekne. No, pani kolegyňa, ja viem, že si bola primátorka, ale po roku 2004. V roku 2004 bola veľká fiškálna reforma financovania samosprávy a v tomto roku bol aj zrušený zákon, ktorým, ktorý dovtedy riešil výnos dane a ustanovoval miestnu daň a miestne poplatky. A vtedy to už bolo, vtedy to bolo. Bolo to už zavedené v samosprávach a bolo to zrušené z toho dôvodu, že vlastne ide o dvojité zdanenie. Lebo každý ten podnikateľ, ktorý podniká aj v takejto oblasti cestovného ruchu alebo aj v rôznych tých aktivitách, o ktorých si hovorila, tak odvádza svoju daň zo svojej činnosti a z tej dani z príjmov, tá je súčasťou príjmu štátneho rozpočtu. A ak by obec zavádzala takúto novú daň, tak vlastne je to duplicitná, duplicitná daň. A z toho dôvodu bol, nebola zavedená v novom zákone, ktorý začal platiť od roku 2004. Takže, žiaľ, tento návrh nebudeme my ho vedieť podporiť aj z tohto dôvodu, že je to zavádzanie novej dane, ale aj to, že by to bolo dvojité zdanenie, aj keď ten úmysel nepochybne je dobrý, nájsť nejaké ďalšie zdroje pre samosprávy, aby mali dofinancované tieto aktivity.
P. Hrušovský, predseda NR SR: (2004-10-26):
(Hlasovanie.) 135 prítomných, 41 za, 38 proti, 55 zdržalo, 1 nehlasoval. Návrh sme neschválili. Zostáva nám hlasovať o treťom bode.
Glváč, Martin, podpredseda NR SR (2016-09-22):
Na faktické poznámky bude reagovať pán poslanec Žarnay, nech sa páči.
J. Čech, poslanec: (2008-03-26):
Pán predseda, dajte, prosím, hlasovať o pozmeňujúcom návrhu pani poslankyne Gibalovej.
Bugár, Béla, podpredseda NR SR (2018-11-29):
Nech sa páči, prezentujme sa a hlasujme o tomto procedurálnom návrhu. (Hlasovanie.) Prítomných 143, za 42, proti 66, zdržalo sa 35 poslancov. Procedurálny návrh nebol schválený.
Kaník, Ľudovít, poslanec NR SR (2011-07-01):
No k danému problému treba predovšetkým pristúpiť racionálne. V eurovale sme. Sme si to odhlasovali, a preto rokovať musíme. Ísť do rokovania tak, že vlastne nerokujeme, že odkážeme dopredu našim partnerom, že vôbec s nimi nesadáme za stôl, je nenormálne, nekorektné. To si jednoducho partneri nerobia. Je správne postaviť si racionálne tvrdé podmienky, ktoré hája záujmy slovenských občanov, a trvať na nich a tomu, kto chce pôžičku a nedokáže splniť objektívne, racionálne a normálne podmienky, ktorými si chceme zaistiť, že tá pôžička sa raz aj vráti, potom túto pôžičku aj nedať. My nemusíme poskytnúť Grékom pôžičku, keď sme v eurovale, to nie je automatický mechanizmus. To som hovoril už v čase prijímania eurovalu tu v tejto sále, že vtedy vždy budeme osobitne posudzovať, či pôžičku dáme alebo nedáme. A dáme ju len vtedy, keď sa naplnia podmienky, ktoré požadujeme. Tie podmienky, ktoré požadujeme, sú nastavené správne. A ja som presvedčený, že minister financií na nich bude striktne trvať a že v prípade, že nebudú naplnené včítane dohody, keďže to je dohoda, ktorú požadujeme od Grékov na dlhšie časové obdobie v ich nestálej politickej situácii a je dohoda medzi opozíciou a koalíciou, že idú v zásade tým istým smerom, jednoducho povieme, že Slovensko tú pôžičku neposkytne. Ale rokovať musíme a šancu splniť tieto tvrdé a náročné podmienky Grékom dať musíme, až sme korektní partneri.
Danko, Andrej, predseda NR SR (2018-06-20):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jurzycovi. Nech sa páči.
Hrušovský, Pavol, predseda NR SR (2012-02-29):
Páni poslanci, kľud. Poprosím vás, nedajme sa vyrušovať. Nech sa páči.
P. Hrušovský, predseda NR SR: (2004-03-16):
J. Jaduš, poslanec: Vážený pán kolega Hort, ja sa musím trošku pousmiať nad vašou argumentáciou. Vy ste tu hovorili o medziregionálnych rozdieloch a obvinili ste dokonca ľudí v samospráve, ktorí sú jedni viac a druhí menej agilní. Nehnevajte sa, pán Hort, každý investor si vyberá lokalitu na investovanie tam, kde sú vytvorené infraštruktúrne podmienky pre takúto investíciu. Ak ste v roku 1998 bezprecedentne zastavili diaľničný program Mečiarovej vlády, založili ste automaticky problém nerovnosti rozvoja jednotlivých regiónov. Podľa tohto programu mala diaľnica v roku 2005 byť už v Prešove, podľa tohto programu mohla stáť v Prešove alebo blízkom okolí automobilka, ktorá tam bola dohodnutá ešte predtým, než ste prišli k moci. Takže láskavo vyjadrujte sa k ľuďom v regiónoch s istým rešpektom a s váhou, ktorá im náleží. Ďalej by som si dovolil poznamenať, že ste sa s istým dešpektom vyjadrili o slovenskej kapitálovej vrstve a o hladových dolinách, ktoré tu zanechala. Predpokladám, že ste mysleli na Mečiarovcov a na tých, ktorí riadili podniky počas éry Vladimíra Mečiara. Nehnevajte sa, hneď v úvode vášho vystúpenia ste hovorili s hrdosťou, že ste sa konečne priblížili k nezamestnanosti roku 1998. Nebol to rok, keď Mečiar končil ako premiér? O akých hladových dolinách ste hovorili? O tých, ktorých nám tu nechala Havlova konverzia zbrojárskeho priemyslu, alebo o tých, ktoré ste vy robili likvidáciou poľnohospodárskej veľkoprodukcie? Takže vážte slová. Tá zamestnanosť v období Mečiara sa vypočítavala úplne inou metodikou, ďaleko tvrdšou, takže ešte máte čo robiť, aby ste dobehli tie kritériá nezamestnanosti a hladinu nezamestnanosti k roku 1998. Ďakujem veľmi pekne.
Osuský, Peter, poslanec NR SR (2013-12-03):
Vážený parlament, dovolím si vás poprosiť o to, aby sme minútou ticha uctili pamiatku nedávno z tejto časnosti odídevšej Natálie Gorbunovskej. Natália Gorbunovská bola v auguste 1968 mladá mama, mama syna, a ako taká vtedy prišla na Červené námestie protestovať proti spojeneckej okupácii Československa. Vynieslo jej to psychiatrické zátvory v liečebniach, perzekúciu. A bola to žena, ktorá vtedy ukázala statočnosť a solidaritu s nami, našimi otcami a dedami. A myslím si, že by bolo primerané a pekné, aby sme si jej pamiatku minútou ticha pripomenuli, pretože riskovala z princípu a zo solidarity... (Prerušenie vystúpenia časomerom.)
Sulík, Richard, predseda NR SR (2011-02-02):
Ďakujem pekne. Vystúpi posledný ústne prihlásený rečník, pán poslanec Matovič.
M. Hort, podpredseda NR SR: (2008-02-12):
Pán navrhovateľ vystúpil v rozprave. S faktickou poznámkou na jeho vystúpenie sa hlási pán poslanec Cabaj, pán poslanec Fronc. Končím možnosť prihlásenia sa s faktickou poznámkou na vystúpenie v rozprave. Slovo dávam pánu poslancovi Tiborovi Cabajovi. Nech sa páči.
Šimečka, Michal, podpredseda NR SR (2023-12-06):
Ďakujem. Pán poslanec Hlina s reakciou na faktické.
J. Vaľová, poslankyňa: (2007-05-11):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom návrhu zákona je odstránenie niektorých neodôvodnených tvrdostí zákona, ktoré prináša aplikačná prax. Prvá zmena sa týka povinného nemocenského poistenia, povinného dôchodkového poistenia a povinného poistenia v zamestnanosti. Druhá sa týka úpravy podmienok vdovského dôchodku. Návrh zákona je v súlade s Ústavou Slovenskej republiky a medzinárodnými zmluvami, ktorým je Slovenská republika viazaná. Dámy a páni, s ohľadom na oprávnenie, ktoré pre mňa ako spravodajcu vyplýva z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že ho prerokuje v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. rokovacieho poriadku Národnej rady Slovenskej republiky v znení neskorších predpisov, v súlade s rozhodnutím predsedu Národnej rady Slovenskej republiky č. 285 z 24. apríla 2007 prideliť návrh zákona (tlač 265) na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie a za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 18. júna 2007 a gestorský výbor v lehote do 19. júna 2007. Ďakujem, pán predsedajúci, skončila som, prosím, otvorte rozpravu.
Jasaň, Viliam, poslanec NR SR (2012-06-20):
Ďakujem pekne. Vážená pani kolegyňa, viete, čo by sa stalo realizáciou vášho, resp. zákona, ktorý ste prijali v minulom období? Je časť pravdy v tom, že tí, ktorí majú nízke dôchodky, by nedoplácali. Ale, a to „ale“ by som vám dal do povedomia, sociálne služby v budúcnosti na základe tohto zákona by zanikli. Pretože tí, ktorí majú nízke dôchodky, by sa do takýchto zariadení ani nedostali? Pretože sociálne zariadenia a samosprávy by si vyberali klientov takých, ktorí na to jednoducho majú peniaze, a čo s tými ostatnými? A ja môžem zodpovedne povedať, že už teraz poznám zariadenia sociálne, ktoré si hovoria sociálne, kde si vyberajú klientov podľa toho, či tí dôchodcovia majú vysoké dôchodky, alebo či rodičia tých, ktorí tam musia dať svoje deti, pretože sú rôznym spôsobom postihnuté, jednoducho peniaze na to majú. A čo tí ostatní? Necháte ich vymrieť? Alebo kto sa o to bude starať? Takže nerozprávajte, že vy vaším zákonom by ste to vyriešili. Vzniesli ste len zbytočný chaos a neporiadok. Ďakujem.
Náhlik, Peter, poslanec NR SR (2024-09-17):
Pán predsedajúci, dajte, prosím, hlasovať o návrhu zákona ako o celku. Ďakujem.
Jurinová, Erika, podpredsedníčka NR SR (2015-03-19):
Ďakujem pekne, pán spravodajca. Otváram všeobecnú rozpravu. Písomne do rozpravy som dostala jedinú prihlášku. Do rozpravy je tak prihlásená pani poslankyňa Edita Pfundtner. Zároveň jej dávam slovo.
Paška, Pavol, predseda NR SR (2012-08-10):
V poriadku.
Hort, Milan, podpredseda NR SR (2010-09-08):
Ďakujem pekne. Teraz prosím predsedu výboru pre financie a rozpočet pána poslanca Jozefa Kollára, aby podal správu o výsledkoch prerokovania návrhu vo výboroch. Nech sa páči, pán predseda, máte slovo.
Vašečka, Richard, poslanec NR SR (2022-02-02):
Že ho nevráti na dopracovanie. (Reakcia z pléna.)
Viskupič, Jozef, poslanec NR SR (2015-06-17):
Ďakujem, viete, pán poslanec Lipšic, ja som na nedávnej schôdzi sa dozvedel presne v tom istom duchu, že boli robené odposluchy, boli nahratí ľudia, bol z toho vypracovaný nejaký spis, ten spis sa medzičasom nazval spisom Gorila a bol poslanec vládnej strany, ktorý povedal, že predsa nevieme doteraz odhaliť, že pokiaľ to bolo autentické odpočúvanie a odkiaľ tá Gorila bola, vlastne už oni sa tam bavili po tej dekonšpirácii iba o tom, že teda vedeli, že ich odpočúvajú, takže v tom duchu, mám pocit, že nejaké takéto mentálne nastavenie, že v podstate veď tu sa korupcia nedeje, nanajvýš sa diala za nejakých iných vlád ako našej, je ako keby systémové nastavenie a mám pocit, že je to skôr smiešne alebo smutno-smiešny príbeh. No a druhú časť ste hovorili o tom, že orgány činné v trestnom konaní v prípravnom alebo proste konajú, majú informácie, rozbehnú sa poprípade, zatnú sa a potom z nejakých záhadných dôvodov sa im dostane nanajvýš tej odmeny, že získajú minimálne zarazený postup alebo budú zo svojich funkcií odídení, a tam sa s vami absolútne stotožňujem, že táto krajina toto v nejakom, a už si ani nemyslím, že dlhodobom horizonte, ale aj v krátko- a strednodobom horizonte uniesť nemusí, ako ste povedali, môže na to kľaknúť, lebo tá miera deprimovania, že nestojí to za to, je už taká veľká, že ak sa privrie príliš veľa ventilov, tak to naraz len môže vybuchnúť. A mám pocit, že tu niekto za korupčný trestný čin odstíhaný aj v tých najvyšších... (Prerušenie vystúpenia časomerom.)
Žiga, Peter, podpredseda NR SR (2024-09-26):
Budeme pokračovať v prerušenom rokovaní. Predtým ako prejdeme k hlasovaniu, pán poslanec Grendel, procedurálny návrh.
Bužo, Lukáš, poslanec NR SR (2024-09-26):
Ďakujem za slovo. Igor, presne tak, tvoja rozprava bola jasná a tak ako predvčerom pán premiér s ministrom financií na tlačovke rozprávali, že kto z opozície im môže dať nejaké rady? Ja si myslím, že presne si im povedal ten návod, ako by to mali urobiť. A ďakujem ti, že si znovu zopakoval, že vlastne trestnou, novelou Trestného zákona dovolili tým, ktorí predtým kradli, kradnúť ešte viac. Im nezáleží na obyčajných ľuďoch. Na ľuďoch, ktorí pracujú, ktorí ráno vstávajú a idú do práce a celý deň pracujú, aby mohli živiť svoje rodiny, aby mohli normálne žiť. Ale presne týmto ožobračovaním normálnych pracujúcich ľudí nechránia, ale idú im zobrať benefity, ktoré tento štát má, aby im dal. Klepnite tým, ktorí kradnú, po prstoch. Zaoberajte sa tými, ktorí neplatia dane. A ešte raz, Igor, ďakujem ti, že si povedal pravdu, ktorá sa ťažko počúva, ale ty si ju stále vieš obhájiť a vieš ju povedať na plné ústa. Vďaka.
Petrák, Ľubomír, poslanec NR SR (2016-05-24):
Ďakujem pekne za slovo. Pani predsedajúca, poprosím vás, dajte, prosím, hlasovať o tom, že Národná rada berie na vedomie Výročnú správu o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie.
Laššáková, Jana, podpredsedníčka NR SR (2012-10-30):
Nech sa páči, s reakciou pán poslanec Matovič. No ale mali ste sa prihlásiť, trojku stlačte.
Zmajkovičová, Renáta, podpredsedníčka NR SR (2013-02-12):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Ďalším písomne prihláseným boli pani poslankyňa Žitňanská, Hudacký, ale pani poslankyňa aj pán poslanec nevystúpia v rozprave a v tejto chvíli otváram rozpravu ústnu. Pýtam sa, či sa chce prihlásiť niekto do rozpravy ústne? Ešte poprosím, upozornili ma technici, ak náhodou sa niektorý z poslancov hlási, tak aby upozornil, pretože treba vytiahnuť karty. Hlási sa niekto do rozpravy ústne? Nie je tomu tak. Vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Hrnko, Anton, poslanec NR SR (2016-11-22):
Ďakujem, pán predseda. Nevážený pán poslanec Matovič, vždy som rozmýšľal o tom, o kom to ten Karol Kryl spieval, keď hovoril, že „na rohu ulice vrah o morálce káže“. A dnes pri vašom vystúpení som zistil, že to bolo o vás. Prisám zemi, toľko lží, nenávisti a toľko pohŕdania pravdou, ako tu vy vykladáte, tak to nemá skutočne obdobu, to skutočne potrebuje len dať na Tabuľu cti a hanby, že takto môže slovenský poslanec vystúpiť. Takto, takýmto spôsobom, že si vymyslí niečo, vytvorí si k tomu legendu. Ale, samozrejme, nepochybujem, pán poslanec, že vy si tie peniaze nezaslúžite, pretože vy ste tu zabezpečili to, že tento parlament sa skoro mesiac nemohol dostať do normálnej práce. To je jedna veci. A ďalšia vec. Človek, ktorý si nevšimne, že mu chýba na účte 10 mil. eur, ktorý sa tu pýši tými svojimi nehoráznymi bankovými účtami, tak ten skutočne nemá čo hovoriť o peniazoch, nemá čo hovoriť o chudobe a nemá sa čo odvolávať na chudobných ľudí. A druhá vec, nájdite si správnych vinníkov v svojej strane a nehľadajte ich inde, pretože tí boli iniciátori toho, čo ste tu vy hovorili. Ďakujem.
Poliačik, Martin, poslanec NR SR (2012-07-24):
No, pán kolega, ja s vami vo väčšine menovaní symptómov súhlasím. Ja viem, že ten systém je chorý, a tvrdili sme to pred dvoma rokmi. A už vtedy sme hovorili, že riešenia, ktoré ponúkame, musia byť dočasné a celé to musí byť nahradené nejakým systémovým riešením, ktoré tie symptómy odstráni. Ale toto, s čím prichádza teraz minister, jednoducho riešenie nie je. Je to presne z tých dôvodov, ktoré som pomenoval. Po prvé, nie je tam žiadna účelová viazanosť tých peňazí. V momente, keby sme ich účelovo zaviazali a povedali sme, že obec nemá právo použiť ich na nič iné, len na činnosť detí, bez ohľadu na to, do ktorej obce do toho centra voľného času chodia, už to by bolo čiastkovo možno dobré riešenie, aj keby to bol obrovský administratívny bordel, lebo si neviem naozaj predstaviť, ako to centrum voľného času, ktoré bude zúčtovávať príspevky z 52 obcí, bude rozpočtovať svoje výdavky na rok, keď vôbec nebude vedieť, z koľkých obcí koľko detí mu príde a koľko peňazí kedy môže vôbec čakať. A druhá vec, opakujem to tretíkrát a znovu, je register. Na tom registri sa začalo pracovať ešte za pána Mikolaja. Ten register stále nie je dokončený. A keby sme teraz venovali energiu tomu, aby sa dokončil, tak väčšina tých symptómov, o ktorých ste hovorili, pán kolega, by sa dala odstrániť už len tým, že si vyfiltrujeme údaje a okamžite ideme po krku tým, ktorí robia problémy. Ale v tomto systéme, ktorý sa navrhuje zaviesť teraz, sa pôjde po krku všetkým, samosprávy budú mať neobmedzenú právomoc nakladať s peniazmi. A veľmi dobre vieme, čo to znamená, niekedy v budúcnosti sa potom snažiť samosprávam tie peniaze znovu zobrať, to sa jednoducho nedá. Ďakujem.
Paška, Pavol, predseda NR SR (2012-12-13):
Pán poslanec, chcete reagovať? Nie. Takže pán poslanec Pollák do rozpravy.
Brocka, Július, poslanec NR SR (2014-09-09):
Ďakujem pekne, že môj kolega vystihol to, čo som ja chcel hovoriť v dlhšom vystúpení, ale mám pocit, že on to vo faktickej poznámke urobil ešte lepšie, že vlastne tento návrh zákona, tento návrh zákona, ktorý predkladá minister Richter, viac súvisí s komunálnymi voľbami, ako tie naše, tých 11 vyradených. No lebo keby minister chcel pridať dôchodcom cez vianočný príspevok, tak ten návrh tu mohli sme prerokúvať na júnovej, na júlovej schôdzi, naozaj, že mohol to pripraviť skôr. Ale keďže oni sa zbadali, že idú komunálne voľby, preto to musíme ešte dovtedy stihnúť, preto tu je to skrátené konanie. Ďakujem pán kolega.
Vons, Peter, poslanec NR SR (2021-12-03):
Ďakujem. Vážené kolegyne, kolegovia, vážený pán minister, pán predsedajúci, predseda Národnej rady Slovenskej republiky rozhodnutím č. 837 z 2. decembra 2021 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov (tlač 800), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 85. schôdzi dňa 2. decembra 2021. Uznesením č. 256 odporučil Národnej rade tento návrh schváliť s tým, že prvé, druhé a tretie čítanie sa uskutoční na 51. schôdzi Národnej rady. Vážený pán predsedajúci, prosím, otvorte rozpravu.
Jahnátek, Ľubomír, poslanec NR SR (2016-09-08):
Ďakujem pekne za slovo. Pani kolegyňa, som tu 10 rokov v parlamente, nezvyknem vystupovať pri takýchto žabomyších vystúpeniach, ale musím na vás zareagovať vzhľadom na to, že ste bola v predchádzajúcom období podpredsedníčka parlamentu a predpokladal som, že táto funkcia niečo vo vás vychovala a spoznala ste tú kultúru, ako to vlastne v parlamente chodí. Pani kolegyňa, ja som skutočne čakal z vášho vystúpenia taký vecný prístup k rokovaciemu poriadku, ale vy ste sa, bohužiaľ, znížila len na urážky, podceňovanie a neviem čo, hlavne predsedu parlamentu, čo ja si myslím, že na vašu predchádzajúcu funkciu je trošku, trošku nízke. Mňa, viete, my sme tu boli, ja som tu od roku 2006 a boli tam naši politickí protivníci typu KDH, typu SDKÚ, ja stále hovorím politickí protivníci, nie nepriatelia. V tom je ten základný rozdiel. Lebo teraz sa to pokladá za nepriateľstvo. Ale v parlamente by to malo trošku inak fungovať. Mňa trošku zarazil ten váš výrok, že my tu nechceme pracovať. No práve naopak. My tu chceme pracovať a práve príchodom OĽANO v roku 2010 začali všetky tieto cirkusy, ktoré pokračujú doteraz. Veď si spomeňme, pán Matovič s čím sa prvýkrát zviditeľnil? Že ho išiel niekto za 20 mil. či za koľko uplatniť. Tým ste začali. Potom ste sa odtrhli od SaS-ky, lebo na chrbte SaS-ky ste sa dostali do parlamentu, to bol ďalší precedens, ktorý tento parlament nepoznal. A takto pokračujete až do dnešnej doby a v podstate cirkus za cirkusom, zviditeľňovanie sa na cudzí účet, bohužiaľ. Toto do parlamentu nepatrí, a preto je potrebný nový rokovací poriadok. Ďakujem pekne.
Drábiková, Lucia, poslankyňa NR SR (2022-11-08):
Pán predsedajúci, teraz dajte, prosím, hlasovať o bodoch 2, 3 a 4 zo spoločnej správy, ktoré pani poslankyňa Žitňanská vyňala na osobitné hlasovanie. Gestorský výbor odporúča schváliť. Upozorňujem však, že v rozprave bol predložený pozmeňujúci návrh, ktorý rieši problematiku komplexnejšie.
Ďuriš Nicholsonová, Lucia, podpredsedníčka NR SR (2017-05-18):
S reakciou na faktické poznámky... Aha, vy ste sa odhlásili, pán poslanec, či ste prihlásený? (Reakcia poslanca.) Takže s reakciou na faktické poznámky, pán poslanec Krajniak, nech sa páči.
Lipšic, Daniel, poslanec NR SR (2014-01-30):
Ja viem, pani podpredsedníčka, z tohto miesta aj minister vnútra rozprával čokoľvek. Pán poslanec Muňko rozprával čokoľvek, takže by som vás poprosil, keby som mohol pokračovať... (Prerušenie vystúpenia predsedajúcou.)
Grendel, Gábor, podpredseda NR SR (2021-09-22):
S faktickou poznámkou pán poslanec Ondrej Ďurica.
Figeľ, Ján, podpredseda NR SR (2013-06-05):
S reakciou, nech sa páči, Mikuláš Huba.
Klus, Martin, podpredseda NR SR (2019-10-18):
Ďakujem pekne. Otváram všeobecnú rozpravu. Do rozpravy som dostal jednu písomnú prihlášku pána poslanca Dostála. Pýtam sa... A, nepýtam sa. Dávam slovo pánovi poslancovi Dostálovi, nech sa páči.
B. Bugár, podpredseda NR SR: (2005-06-28):
L. Martinčeková, poslankyňa: Prečo vaša strana sa spája s komunistami. Ďakujem.
Číž, Miroslav, podpredseda NR SR (2015-02-04):
Pán poslanec, veľmi nerád, predsa len, ak sa rečník odchyľuje od prerokovanej veci, predsedajúci ho vyzve, aby hovoril k veci. Čiže nie je to fakultatívne, že môže, ale vyzve. Zúfalo chcem pochopiť tento veľmi extenzívny výklad, teda, že chcete hovoriť tak, ako hovoríte, ale skúste predsa len nejaký taký všeobecný rámec slušnosti a predmet rokovací. Nerád by som šiel do osobnej konfrontácie s vami. Takže, len vás poprosím, takto to berte, že neodchyľujte sa. K veci, prosím.